Luonnos: EY:n sekä tanskan ja Färsaarten sekakomitean päätös No x/2006 Euroopan yhteisön sekä Tanskan hallituksen ja Färsaarten maakuntahallituksen välisen sopimuksen pöytäkirjan 1 liitteessä olevien taulukoiden I ja II muuttamisesta - Luonnos yhteisön yhteiseksi kannaks /* SEK/2006/0687 lopull. */





[pic] | EUROOPAN YHTEISÖJEN KOMISSIO | Bryssel 6.6.2006 SEK(2006) 287 lopullinen Luonnos: EY:N SEKÄ TANSKAN JA FÄRSAARTEN SEKAKOMITEAN PÄÄTÖS No x/2006 Euroopan yhteisön sekä Tanskan hallituksen ja Färsaarten maakuntahallituksen välisen sopimuksen pöytäkirjan 1 liitteessä olevien taulukoiden I ja II muuttamisesta - Luonnos yhteisön yhteiseksi kannaksi - (komission esittämä) PERUSTELUT Euroopan yhteisön sekä Tanskan hallituksen ja Färsaarten maakuntahallituksen välisen sopimuksen[1] pöytäkirjassa 1 määrätään tiettyihin Färsaarilta peräisin oleviin yhteisössä vapaaseen liikkeeseen luovutettuihin kaloihin ja kalastustuotteisiin sovellettavasta tullikohtelusta ja niitä koskevista yksityiskohtaisista säännöistä. Pöytäkirjan 1 mukaisesti yhteisö on myöntänyt tariffimyönnytyksiä valmistetuille tai säilötyille Färsaarilta peräisin oleville katkaravuille ja keisarihummereille 3 000:n tonnin tariffikiintiönä. Pöytäkirjaan 1 ei kuitenkaan sisälly tariffimyönnytystä Färsaarilta peräisin olevan jäädytetyn koljan tuontia varten. Edellä mainitun sopimuksen 36 artiklassa säädetään, että yhteisö tarkastelee Färsaarten pyynnöstä tiettyjen tuotteiden markkinoillepääsyn parantamista. Färsaaret on pyytänyt, että katkarapujen ja keisarihummereiden kiintiötä kasvatetaan 3 000:sta 6 000:een tonniin. Färsaaret on myös pyytänyt, että Färsaarilta peräisin oleva jäädytetty kolja lisätään pöytäkirjan 1 taulukossa 1 olevaan luetteloon kalastustuotteista, joita voidaan tuoda tullitta yhteisöön. Komissio katsoo kummankin pyynnön hyväksymisen olevan kohtuullista muista kolmansista maista, kuten Norjasta, Islannista ja Grönlannista peräisin oleviin vastaaviin tuotteisiin sovellettavan tullikohtelun ja niitä koskevien yksityiskohtaisten sääntöjen vuoksi sekä siksi, että on verrattain pieni vaara, että tällaisilla muutoksilla olisi kielteinen vaikutus yhteisön markkinoihin. Katkarapujen ja keisarihummereiden tariffikiintiön osalta komissio katsoo kuitenkin, että kiintiötä olisi kasvatettava asteittain 1 000 tonnin erissä ja että kiintiön kasvattamisen edellytyksenä olisi oltava nykykiintiön riittävänsuuruinen käyttö. Sopimuksen 31 artiklalla perustettiin sekakomitea, joka vastaa sopimuksen hallinnosta ja täytäntöönpanosta. Sopimuksen 34 artiklan 1 kohdan mukaisesti sekakomitea voi tehdä päätöksen sopimuksen pöytäkirjassa 1 olevan liitteen muuttamisesta. Edellä esitetyn perusteella komission olisi ehdotettava neuvostolle oheisen päätösluonnoksen hyväksymistä yhteisön yhteisenä kantana seuraavassa sekakomitean kokouksessa. Luonnos: EY:N SEKÄ TANSKAN JA FÄRSAARTEN SEKAKOMITEAN PÄÄTÖS No x/2006 Euroopan yhteisön sekä Tanskan hallituksen ja Färsaarten maakuntahallituksen välisen sopimuksen pöytäkirjan 1 liitteessä olevien taulukoiden I ja II muuttamisesta SEKAKOMITEA, joka ottaa huomioon Euroopan yhteisön sekä Tanskan hallituksen ja Färsaarten maakuntahallituksen sopimuksen[2] (jäljempänä ’sopimus’) ja erityisesti sen 34 artiklan 1 kohdan, sekä katsoo seuraavaa: (1) Sopimuksen pöytäkirjan 1 liitteessä täsmennetään Färsaarilta peräisin olevien ja sieltä tulevien tiettyjen kala- ja kalastustuotteiden tuonnissa yhteisöön sovellettavat tullit ja muut edellytykset. (2) Mainitun liitteen mukaisesti komissio on myöntänyt myönnytyksiä valmistetuille tai säilötyille Färsaarilta peräisin oleville katkaravuille ja keisarihummereille 3 000:n tonnin tariffikiintiönä. (3) Färsaarten viranomaiset ovat pyytäneet, että yhteisön valmistetuille tai säilötyille katkaravuille ja keisarihummereille myöntämien tariffimyönnytysten määrä nostettaisiin 6 000:een tonniin. (4) On kohtuullista sallia tällainen kiintiön lisääminen sellaisen ajan kuluessa, joka määrittyy kiintiön käyttöasteen mukaisesti. (5) Liitteen mukaisesti yhteisö ei ole myöntänyt mitään myönnytyksiä Färsaarilta peräisin olevalle ja sieltä tulevalle jäädytetylle koljalle. (6) Färsaarten viranomaiset ovat pyytäneet, että jäädytetty kolja lisätään pöytäkirjan 1 taulukossa 1 olevaan luetteloon kalastustuotteista, joita voidaan tuoda tullitta yhteisöön. (7) On kohtuullista sisällyttää jäädytetty kolja mainittuun taulukkoon, ON PÄÄTTÄNYT SEURAAVAA: 1 artikla Muutetaan sopimuksen pöytäkirjassa 1 olevan liitteen taulukko II seuraavasti: ‘1605 | Äyriäiset, nilviäiset ja muut vedessä elävät selkärangattomat, valmistetut tai säilötyt: | TQ No 4(1) 4 000 | 1605 20 | - katkaravut: | 1605 20 10 | -- ilmanpitävissä pakkauksissa | 0 | -- muut: | 1605 20 91 | --- tuotetta lähinnä olevan pakkauksen nettopaino enintään 2 kg | 0 | 1605 20 99 | --- muut: | 0 | ex 1605 40 00 | - keisarihummerit (Nephrops norvegicus) | 0’ | (1) Vuonna 2007 vuotuinen määrä on 4 000 tonnia. 1 päivästä tammikuuta 2008 vuotuista määrää lisätään vuosittain 1 000 tonnilla enintään 6 000 tonniin sillä edellytyksellä, että vähintään 80 prosenttia edellisen kiintiön kokonaismäärästä on käytetty kyseisen vuoden 31 päivään joulukuuta mennessä. 2 artikla Muutetaan sopimuksen pöytäkirjassa 1 olevan liitteen taulukko 1 lisäämällä siihen seuraava rivi: ‘0303 72 00 | kolja (Melanogrammus aeglefinus) | 0’ | 3 artikla Tämä päätös tulee voimaan sen tekemistä seuraavan toisen kuukauden ensimmäisenä päivänä. Tehty Brysselissä Sekakomitean puolesta Puheenjohtaja YKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS 1. EHDOTUKSEN NIMI: Ehdotus päätökseksi Euroopan yhteisön sekä Tanskan hallituksen ja Färsaarten maakuntahallituksen välisen sopimuksen pöytäkirjan 1 liitteessä olevien taulukoiden I ja II muuttamisesta 2. BUDJETTIKOHDAT: Luku ja momentti: 12 luvun 120 momentti Kyseiseksi vuodeksi budjetoitu määrä: 12 905 miljoonaa euroa 3. RAHOITUSVAIKUTUKSET ( Ehdotuksella ei ole rahoitusvaikutuksia ( Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin: (milj. euroa yhden desimaalin tarkkuudella) Budjettikohta | Tulot[3] | 12 kuukauden jakso, joka alkaa 1.1.2006 | [Vuosi n] | Momentti … | Vaikutukset omiin varoihin | 0,2 | Toteutuksen jälkeen | [n+1] | [n+2] | [n+3] | [n+4] | [n+5] | Momentti … | 0,7 | 1,4 | 2,1 | 4. PETOSTENTORJUNTA Komissio hallinnoi katkarapumäärien valvontaa kiintiöiden jakomenettelyä noudattaen. 5. MUUT HUOMAUTUKSET Katkarapuihin sovellettava täysi tulli on 20 prosenttia, ja jäädytettyyn koljaan sovellettava täysi tulli 7,5 prosenttia. Koska jäädytetyn koljan tuonti Färsaarilta on määrältään vähäistä ja nykyinen tulli on matala, ei katsota, että lisämyönnytyksellä olisi merkittävä vaikutus yhteisön talousarvioon. Tästä syystä ei ole lähemmin tarkasteltu Färsaarilta peräisin olevasta kyseisestä tuotteesta saatavien tuontitullien mahdollista menetystä. Ehdotetulla katkarapujen ja keisarihummerien kiintiön kasvattamisella voi kuitenkin olla vaikutus talousarvion tulopuoleen, jos lisämäärät otetaan käyttöön. Tulojen mahdollinen menetys on laskettu olettaen, että lisämäärät otetaan käyttöön sinä vuonna, jona ne tulevat saataville, eli seuraavasti: - 2006 333 tonnia - 2007 1000 tonnia - 2008 2000 tonnia - 2009 3000 tonnia. Tulojen menetyksen laskeminen perustuu Färsaarilta tuotujen katkarapujen (1605 20 99) keskimääräiseen arvoon (4 619 euroa/MT) vuosina 2002–2004, sillä tämä tuote muodostaa valtaosan kiintiön järjestysnumero 090679 kaupasta. Näin laskettua lukua on vähennetty 25 prosenttia, jotta se kuvastaisi jäsenvaltioille koituvia kantokuluju. [1] EYVL L 53, 22.2.1997, s. 2. [2] EYVL L 53, 22.2.1997, s. 2. [3] Perinteisistä omista varoista (maatalousmaksut, sokerimaksut, tullimaksut) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja.